Stefanskirken (Jerusalem)

Stefanskirken (Église Saint-Étienne, כנסיית סטפנוס הקדוש) er en katolsk kirke fra 1900 tilknyttet et dominikanerkloster i Øst-Jerusalem, ved Nablus-veien like nord for Gamlebyen. Historikk I 415 oppdaget man i Jerusalem den hellige Stefans relikvier. Stefan regnes som kristenhetens første martyr. Etter funnet lot keiserinne Aelia Eudocia, hustru til keiser Theodosius II, bygge en basilika, som ble innviet i år 460. I 614 ble kirken ødelagt av brann. Korsfarerne fornyet kirkebygningen, men den ble nok en gang ødelagt i 1187, denne gang ved Saladins gjenerobring av byen. I 1881 ervervet dominikanerordenen grunnen med kirkeruinen. Det ble foretatt grundige utgravninger i 1883, og man fant da restene av den opprinnelige treskips-basilikaen. Over grunnmurene fra denne bygde dominikanerne den nåværende kirken, hvor man fremdeles kan se de gamle gulvmosaikkene. Bildegalleri Eksterne lenker (en) Saint Étienne Monastery – kategori av bilder, video eller lyd på Commons Kirken på Giga-Catholic